പെട്രോളും ഡീസലും ജി.എസ്.ടിക്ക് കീഴിലാക്കാനുള്ള സാധ്യത മങ്ങി ന്യൂഡല്ഹി: കേന്ദ്രസംസ്ഥാന ധനമന്ത്രിമാര് ഉള്പ്പെട്ട ജി.എസ്.ടി കൗണ്സില് യോഗം വെള്ളിയാഴ്ച ചേരാനിരിക്കെ, പെട്രോളിയം ഉല്പന്നങ്ങള് ജി.എസ്.ടിക്കു കീഴില് കൊണ്ടുവരുകയെന്ന നിര്ദേശം നടപ്പാകാന് സാധ്യത മങ്ങി. ഇതിനിടെ, വെളിച്ചെണ്ണക്ക് നികുതി കൂട്ടാനുള്ള നീക്കത്തിനെതിരെ യോഗത്തില് കേരളം എതിര്പ്പ് അറിയിക്കും. നിലവിലെ അഞ്ചു ശതമാനം നികുതി 18 ശതമാനമായി ഉയര്ത്തുമെന്നാണ് നേരത്തേയുള്ള സൂചന.പെട്രോളിനും ഡീസലിനും ഒറ്റ നികുതിയെന്ന ആശയം ചര്ച്ചക്കു വെക്കുേമ്ബാള്തന്നെ, കേന്ദ്രവും സംസ്ഥാനങ്ങളും ഇതിനെതിരാണ്. രണ്ടു കൂട്ടരുടെയും നികുതി വരുമാനം ഗണ്യമായി ചോരുന്നതുതന്നെ കാരണം. സംസ്ഥാനങ്ങള്ക്ക് പ്രാദേശിക നികുതികള് ഇൗടാക്കാന് കഴിയാതെ വരും. കേന്ദ്രത്തിനാകട്ടെ, കിട്ടുന്നത് 50:50 അനുപാതത്തില് സംസ്ഥാനങ്ങള്ക്ക് വീതം വെക്കുകയും വേണം. ഇപ്പോള് പെട്രോളിന് ലിറ്ററിന്മേല് കിട്ടുന്ന 32.50 രൂപയുടെയും 31.80 രൂപയുടെയും എക്സൈസ് നികുതി മുഴുവന് കേന്ദ്രഖജനാവിലേക്കാണ്.കോവിഡ് അവശ്യ വസ്തുക്കള്ക്കുള്ള നികുതിയിളവ് നീട്ടാനുള്ള നിര്ദേശം കൗണ്സിലില് ഉണ്ടായേക്കും. സൊമാറ്റോ, സ്വിഗി തുടങ്ങിയ ഭക്ഷ്യവിതരണ കമ്ബനികള് ജി.എസ്.ടി കൊടുക്കണമെന്ന വ്യവസ്ഥയും കൊണ്ടുവന്നേക്കും. നഷ്ടപരിഹാര സെസ് തുടരുന്ന കാര്യമാണ് മറ്റൊരു ചര്ച്ച വിഷയം.കോവിഡ് സാഹചര്യങ്ങള് മൂലം 20 മാസത്തിനു ശേഷമാണ് കേന്ദ്രസംസ്ഥാന ധനമന്ത്രിമാര് നേരിട്ട് പങ്കെടുക്കുന്ന ജി.എസ്.ടി കൗണ്സില് യോഗം നടക്കുന്നത്. ലഖ്നോവിലാണ് ഇത്തവണ യോഗം. കേരളത്തെ പ്രതിനിധാനം ചെയ്യാന് ധനമന്ത്രി കെ.എന്. ബാലഗോപാല് ലഖ്നോവില് എത്തി.